AksaraLLM/aksara-bahasa-daerah-v1 huggingface dataset:
Suung rampak; Gymnopus microcarpus nyaéta suung laleutik nu asalna tina kulawarga Lyophyllaceae. Ieu suung bisa dikonsumsi suung rampak sok disebut ogé, suung utah; suung ieu di Maluku disebut na kulat in sowa, di daérah Ambon disebutna kulat tanah atawa sayor tanah.

Bahan nyieun ubar
Suung rampak sagigireun tiasa dituang, numutkeun catetan (Ying dina taun 1987), suung rampak ku nagara-nagara di wétan hususna bangsa China geus dimangpaatekun pikeun ubar ti abad kahiji kénéh.  
Masarakat di nagara-nagara kulon masih kénéh  nalungtik kana pimatakeunna tina ngamangpaatkeun suung pikeun bahan ubar, kusabab ayana béda konsep pikiran ngeunaan ubar hususna pikeun kasehatan awak(Birks, 1991). Juru talungtik tina  Ethnomycological kiwari parantos ngungkabkeun kiwari panggunaan suung  tos jadi rupa-rupa ubar di masarakat sadunya,  saperti pamakéan tradisional tina (Lycoperdales sareng Tulostoma tales) pikeun tujuan ubar kiwari geus loba anu ngamangpaatkeun ogé (Birks, 1991).  
Conto panggunaan ubar étnologiskologi ieu suung pikeun ubar raheut (1999), élmu etnomikologis sareng panggunaan suung pikeun ubar geus mekar di antara bangsa Madhya Pradesh, di India jeung di Nepal. Urang Nahua di Tlaxcala, di Méksiko, ngagunakeun ubar tina suung pikeun ngubaran tatu sarta bujal orok anu puput, ngaleungitkeun déhidrasi, jeund sajabana.

Dicutat tina

Lyophyllaceae
Suung
Nyimas Shandy Aulia langkung dikenal salaku Shandy Aulia () nyaéta saurang aktris Indonésia.

Pilem 
 Rasuk (2018)
 Perjanjian dengan Iblis (2019)
 Kutuk (2019)
 Cinta Itu Buta (2019)

Rujukan 

 

Aktris Indonésia
Bondol héjo ; Erythrura prasina

Bondol héjo;  pin-tailed parrotfinch; (Erythrura prasina) manuk leutik anu asalna tina kulawarga Estrildidae. Ieu manuk loba kapanggih hirup : Malaysia, Brunei, Cambodia, Indonesia, Laos, Burma, Vietnam, Thailand and China.

Tempat hirupna di wewengkon subtropis / tropis di leuweung-leuweung anu aya pigunungan,  leuweung jemlék di daérah landeuh, ogé kapanggih hirup dina dapuran awi kitu deui di pasawahan. Ieu manuk kagolongkeun kana hama, hususna kana tangkal  paré. IUCN ngagolongkeun ieu  spésiés anu henteu pati bahaya atawa nyingareupan katumpuran. 

Dina kaping 2 Agustus 2007, para ilmuwan sajeroning lalampahan  ékspedisi ka pigunungan  Gunung Mantalingahan di kiduleun  provinsi Palawan di Filipina ngiberkeun hiji pamanggih, manuk ieu buntut-jarum jeung sato séjéna, numutkeun Dr. Lawrence Heaney, taya lian ahli biologi ti Chicago Field Museum.

Ciri mandiri
Manuk ieu sok datang abrul-abrulan mangsa usum panén paré, lamun tos bérés panén manuk ieu sok ngabrul deui pindah ninggalkeun tempat éta pikeun néangan tempat séjén. Bulu manuk jalu kelirna héjo pipina  bulao palebah beuteungna semu beureum. Anu bikangna pipina  biru ngan leuwih ngora sarta beuteungna henteu beureum. Duanana mibanda buntut anu mencos, ngan anu jalu buntutna leuwih panjang. Mangsa nyiar hakaneun abring-abringan, katempo enteup dina congo tangkal awi bari macokan kembangna, tangkal paré, kituna téh bari ricit disarada.

Asal muasal
Estrildinae disawang asalna ti  India tuluy nyebar ka  (habitat Afrika jeung Samudra Pasifik), Numutkeun  phylogeny Antonio Arnaiz-Villena et al..

Dicutat tina

Tutumbu ka luar 
Pin-tailed Parrotfinch Species Profile

Estrildidae
Chordata
Aves
Manuk Asia Tenggara
Manuk Indonésia
Sasatoan
Daun déwa; (Gynura divaricata)  nyaéta hiji tutuwuhan anu asalna tina kulawargga asteraceae. Daun déwa dipikawanoh alatan dipercaya bisa ngubaran rupa-rupa kasakit, tur gampang bisa dipelak di buruan.

Ngaran séjén
Urang Cina nyebat ieu tangkal samsit.  Di Thailand disebutna waan mahaakaa.

Ciri mandiri 
Jangkungna ieu tutuwuhan  kurang leuwih 30-40 cm, mangrupikeun rungkun pepelakan anu tangkalna ajeg ka luhur. 
Gagang daunna leuleus wujudna  juru lima, lonyod sarta baruluan. Daun déwa  panjangna 20 cm, rubak 10 cm, cupatna purek, buleud lonyod, baruluan lemes, daun méncos ka tungtungnakeun, tungtungna rérégéan sarta kelirna héjo semu wungu. Kembangna majemuk bijil di tungtung dahanna, kelopakna héjo kewung kawas mangkok,  benang sarina mibanda kelir konéng wujudna kawas jarum.

Habitat 
Ieu tangkal tumuwuh kalawan subur di daérah anu luhurna 200-800 méter dpl (dpl),  daun déwa réproduksi ku beutina atanapi sték dahanna.

Daun déwa remen kaserang ku hama, ku kituna kudu dipiara kalawan ati-ati.  Salah sahiji hama anu remen nyerang daun déwa tayalian mealybugs.  Ngusir ieu hama tiasa nganggo péstisida alami atanapi péstisida sayuran.  Urang tiasa ngadamel péstisida sayuran nyalira nganggo daun neem, akar kidang , sareng bako .  Carana bako dikeueuman sapeuting, tuluy disaring kakara isukna bisa disemprotkeun saliwat baé ulah baseuh teuing, nyemprotna énjing-énjing atanapi sonten nalika cuacana cerah, henteu hujan, alatan bakal ngaleungitkeun hasiatna.  Ogé ulah disemprot mangsa tengah poé éréng-éréngan, sabab cahaya  panonpoé anu moncoronh  tiasa ngurangan bahan aktif tina péstisida organik ieu.

Rupa-rupa gemuk anu tiasa dianggo pikeun daun déwa nyaéta kandang anu asalna tina sapi, embé, kebo atanapi kandang hayam , sareng gemuk organik atanapi alami sapertos kompos .

Daun déwa tiasa dipanén saatos aranjeunna gaduh bagian salembar daun héjo poék sareng wujudna sampurna.  Daunna dicandak nganggo péso anu diberesihan heula, beutina  tiasa diala  saatos pepelakan yuswa 6-8 sasih.  Dina umur éta beutina parantos siap dirintahkeun  pikeun binih  atawa dapuran anu anyar.

Kandungan kimia
Bagian anu remen dimangpaatkeun pikeun ubar tayalian daunna, mibanda sababaraha rupi sanyawa: flavonoid, saponin, alkaloid sareng minyak atsiri.
Cara pamakéanana rupa-rupa, aya anu digodog, dijieun ntéh, malahan diasakan/dioséng dicampur jeung bahan kadaharan séjénna.

Hasiat
 Analgesik (meredakan rasa nyeri)
 Anti Inflamasi (anti radang) - Khasiat daun dewa ngalancarkeun getih anu nyalira dina awakm.
 Dimangpaatkeun pikeun nurunkeun   darah tinggi.
 Ngubaran raheut jeung barareuh.
 Dimangpaatekun pikeun ngurangan rasa nyeri.
 Ubar ngalancarkeun kahampangan.
 Ubar nurunkeun panas/galingging.
 Bisa ogé dipaké pikeun ngubaran kencing manis atawa diabetes mellitus.
 Daun dewa ubar pikeun meresihan racun dina awak.
 Antikoagulan pikeun ngécérkeun getih.     .

Dicutat tina

                     
Kategori :Tutuwuhan ubar 
Kategori : Tutuwuhan Tropis
Kategori :Asteraceae
Sandi morse nyaéta pakakas pikeun ngirimkeun télégram. Sandi morse mangrupa sistim alih wahana hurup, angka, jeung tanda baca ngagunakeun kode-kode husus. Ieu sandi téh diciptakeun ku Samuel F.B. Morse jeung Alfred Vail taun 1835. Sandi morse mindeng digunakeun dina kagiatan pramuka. Pakakas anu digunakeun pikeun nepikeun sandi morse nyaéta sénter jeung piriwit. Kamampuh pikeun narima sandi morse, mangrupa salah sahiji kaparigelan husus dina komunikasi. Sandi morse kaasup salah sahiji hiji conto wangun komunikasi digital anu mimiti aya di sakuliah dunya.

Sajarah 
Saacan aya komputer jeung télégraf, manusa ngabutuhkeun waktu anu lila pikeun nepikeun béwara ti hiji tempat ka tempat séjénna. Samuel Finley Breese Morse mangrupa inovator anu miboga ide pikeun nyieun télégraf. Udaganana, sangkan manusa leuwih babari nalika rék babagi béwara. Samuel Morse miboga éta ide nalika manéhna lalayaran jeung kulawargana di bulan Oktober taun 1832. Harita, kulawargana keur ngobrolkeun ngeunaan éléktromagnét anu anyar kénéh medal. Samuel Morse miboga ide, pikeun nyieun télégraf ngagunakeun mode éléktromagnétik. Di taun 1835, Samuel Morse réngsé nyiptakeun modél télégraf mimitina, anu digelarkeun di Universitas New York.

Di tahun 1837, Samuel Morse papanggih jeung dua babaturanana nyaéta Leornardo Gale jeung Alfred Vail. Dua babaturan éta téh anu mantuan Morse pikeun nyampurnakeun télégraf anu dijieunna. Sanggeus disampurnakeun, éta télégraf téh dipaténkeun ku Morse, kaasup kode-kode anu aya di jerona. Kode-kode éta téh mangrupa sandi husus dina wangun titik jeung garis anu ngawakilan angka jeung kamus. Tuluy éta angka téh dirobah jadi kekecapan anu bisa dipikaharti ku manusa. 

Di taun 1846, loba perusahaan-perusahaan swasta anu ngagunakeun hak patén Morse pikeun ngawangun jaringan télégraf ti Washington nepi ka Boston, sarta dimekarkeun deui leuwih jero ngaliwatan panalungtikan.

Mangpaat 
Sandi morse masih kénéh kawéntar nepi ka ayeuna. Hal éta dilantarankeun sandi morse miboga sababaraha mangpaat pikeun kahirupan manusa. Éta mangpaat téh di antarana: 

 Pakakas komunikasi, ieu mangpaat téh mangrupa udagan mimiti nalika sandi morse diciptakeun ku Samuel Morse. Di dunya maritim, sandi morse masih kénéh digunakeun. Sandi morse anu mindeng digunakeun nyaéta SOS, anu nandakeun aya baya di hiji tempat.
 Méré béwara anu sipatna rusiah.
 Digunakeun dina kagiatan pramuka.

Alpabét 
Alih wahana wangun alpabét kana wangun sandi morse:

Angka 
Alih wahana wangun angka kana wangun sandi morse:

Daftar Référénsi 

Téhnologi
Ilia II (Georgian: ილია II), ogé ditarjamahkeun salaku Ilya atanapi Elijah (lahir 4 Januari 1933), nyaéta Catholicos-Patriarch of All Georgia sareng pamimpin spiritual Garéja Ortodok Georgia. Anjeunna sacara resmi ditata salaku Catholicos-Patriarch of All Georgia, Uskup Agung Mtskheta-Tbilisi sareng Metropolitan Bishop Bichvinta sareng Tskhum-Abkhazia, His Holiness and Beasalam Ilia II.
Alap-alap coklat () nyaéta hiji manuk pamangsa/prédator anu asalna tina kulawarga accipitridae. Ieu manuk mimiti diguar ku  Nicholas Aylward Vigors jeung Thomas Horsfield dina taun 1827.

Ciri mandiri 
jmpl 
Manuk ieu kagolongkeun manuk gedé, 
panjang awakna 41-53 cm. Bulu palebah luhur jeung handap awakna borontok coklat. Bulu-bulu dina pundukna katempo henteu méres malah saliwat mah kawas acak-acakan. Ieu kaayaan méh sarua jeung alap-alap tina spésiés anu séjén, Cékér kelirna semu héjo. .

Kabiasaan hirup
Remen katempo eunteup dina dahan anu negrak, utamana anu doyong nyingareupan kanu lega. 
Moro hakaneun sarupaning sasatoan anu aya di luhureun taneuh, kayaning : Manuk leutik, beurit , oray , kadal , jeung sajabana. 
Mangsa keur hiber jangjangna mébér rada kaluhur, ngalayang kakalayangan antaré/alon naker..

Ngaran séjén 
 Basa Indonesia = Alap alap Coklat..
 Basa Italia = Falco bruno.
 Basa Jerman = Habichtfalke.
 Basa Inggris = Brown Falcon.
 Basa Prancis = Faucon bérigora.

Sebaran jeung tempat hirup 
Ieu manuk loba katempo hirup di Australasia,Australia, Papua Nugini, jeung Tasmania. Di Australia, ieu manuk kapanggih hirup di sakabéh Buana.

Kahakanan 
Kahakanan manuk alap alap coklat kayaning mamalia leutik, gegeremet, reptil jeung manuk leutik..

Galeri

Dicutat tina

Tutumbu ka luar 

 Monsoon Studio 
 BirdLife
 IUCN Redlist

Aves
Accipitridae
Kategori :Sasatoan
Lampeni; Ardisia elliptica nyaéta tutuwuhan anu asalna tina kulawarga [[Primulaceae]. Ieu tutuwuhan loba kapanggih di  India, Sri Lanka, Indochina, Malaysia, Indonesia jeung New Guinea. Tutuwuhan ieu gancang gedéna sarta mibanda kembang anu éndah, ku kituna ieu tutuwuhan remen ngahaja dipelak pikeu  hiasan di buruan.

Ciri mandiri 
Ardisia elliptica wujudna mangrupa  rungkun anu jangkungna bisa ngahontal 5 méter. 
Tangkalna ajeg ka luhur, dahan parondok tur lalempeng. Daun wujudna lonyod aya ogé anu semu buleud, kalawan  téksturna lemes tur hérang. Kembangna ngawujud payung, bijil tina tungtung dahan. Kembangna bodas nepika beureum ngora, buahna nunggal mimiti kelirna héjo kotor, tuluy robah jadi beureum, di mana geus asak robah deui kelirna jadi bungur nepika hideung. Buah anu asak, umapa dipecéh jerona wungu. Gedéna kurang leuwih  5-6 mm. Binih atawa sikina  wujudna buleud ukuranna kurang leuwih diaméter 5 mm.

Spésiés 
Ardisia solanacea jeung Ardisia humilis ku sababaraha ahli botani dianggap sarua spésiés na jeung Ardisia elliptica. 

Di alam liar ieu  tutuwuhan buahan dina umur 2-4 taun, sedengkeun di kebon anu ngahaja dipelak dina umur 1-2 taun geus mimiti buahan. Tutuwuhan déwasa di leuweung anu kasorot ku panonpoé bisa buahan nepi ka 400 siki. Buahna laleutik gampang dihakan an ku manuk-manuk anu sok ngakuan bungbuahan, ku cara kitu ieu tutuwuhan bisa gancang narékahan ka mana-mana.

Dicutat tina 
 
 
Kategori :Tutuwuhan tropis 
Kategori :Tutuwuhan hias 
Kategori :Primulaceae
mangrupikeun kapal kalima tina 19 pangancur kelas Kagerō anu diwangun pikeun Angkatan Sagara Kakaisaran Jepang di akhir taun 1930-an dina Program Maru San Keikaku.

Latar 
Pangancur kelas Kagerō sacara lahiriah ampir identik sareng kelas Asashio samemehna, kalayan paningkatan anu dilakukeun ku arsiték angkatan sagara Jepang pikeun ningkatkeun stabilitas serta ngamangpaatkeun kalungguhan téknologi torpédo Jepang. Kapal-kapal kelas Kagerō dirarancang pikeun ngiringan kakuatan narajang utama Jepang dina siang jeung wengi ngalawan Angkatan Sagara Amérika Serikat nalika maju ngalangkungan Samudra Pasifik, numutkeun proyéksi strategis angkatan sagara Jepang. Sanaos mangrupikeun salah sahiji kelas kapal pangancur paling kuat di dunya nalika réngsé, ngan hiji anu salamet tina Perang Dunya II.

Hayashio diwangun Perusahaan Dok Uraga dina 30 Juni 1938 jeung diluncurkeun dina 19 April 1939. Kapal ieu ditugaskeun dina 31 Agustus 1940 sareng diparéntah ku Létnan Kolonél Wakahito Yamakuma.

Karier
Salila Perang Dunya II, Hayashio parantos kalibet dina perang/operasi ieu:
 Merangan Pearl Harbor
 Kampanye Filipina (1941-1942)
 Kampanye Hindia Walanda
 Perang Midway
 Merangan Samudra Hindia
 Perang Kapuloan Solomon Wétan
 Tokyo Éksprés
 Perang Kapuloan Santa Cruz
 Perang Sagara Guadalkanal

Dina 24 Nopémber 1942, Hayashio kakeunaan merangan kapal udara milik Pasukan Udara Angkatan Darat Amérika Serikat jeung kabeuleum. Kapal éta ditorpédo ku  di Tanjung Guna, Teluk Huon () sabab rusak parah. Hayashio dikaluarkeun tina daptar angkatan sagara dina 24 Désémber 1942.

Tingali ogé 
 Daptar kapal Angkatan Sagara Kakaisaran Jepang

Rujukan

Tumbu kaluar 
  CombinedFleet.com: Kapal pangancur kelas Kagero

Kapal taun 1939
Prasasti Kabantenan mangrupikeun prasasti penting dina sajarah Indonésia. 

Prasasti ieu diwangun ku pelat tambaga. Prasasti Kebantenan dipésér ku Radén Saléh ti warga désa Kabantenan, Bekasi. 

Prasasti ieu mangrupikeun naskah sareng dina basa Sunda Kuna, sareng ayeuna disimpen di Museum Nasional kalayan nomer inventarisasi E.1, E2, E.3, E.4, sareng E.5.

Eusi tulisan sapertos kieu: "Raja Rahyang Niskala Wastu Kancana ngirim paréntah ngalangkungan Hyang Ningrat Kancana ka Susuhunan Pakuan Pajajaran pikeun ngurus dayohan di Jayagiri sareng Sunda Sembawa. 

Raja ngadahu di Pakuan, di tanah suci (tanah devasasana); anu watesna parantos ditangtoskeun, sareng lahanna henteu kedah dibagi sabab palabuan Devasana ngajantenkeun langkung gampang disembah, anu kagungan raja."

Raja Sunda mere sanksi pikeun ngajaga kasucian di Sunda Sembawa anu kedah dijaga, sareng henteu kaganggu sabab daérah anu ditetepkeun mangrupikeun daérah padumukan wiku (pandita). 

Upami aya anu wani asup ka daérah éta di Sunda Sembawa, maka aranjeunna bakal dibunuh. 

Sri Baduga Maharaja, anu kawasa di Pakuan, netepkeun sanksi ka bumi devasana di Gunung (Gunung Samya (Rancamaya) anu watesna parantos ditangtoskeun. 

Saha waé anu lebet dilarang ngaganggu daérah ieu, sareng panerapan pajak sareng tuduhan sanés dilarang sabab aya tempat ibadah milik daérah éta raja.
Dina cutatan Carita Parahiyangan sapertos kieu:

“Anu Susuktunggal inyana nu nyieuna palangka Sriman Sriwacana Sri Baduga Maharajadiraja Ratu Haji di Pakwan Pajajaran nu mikadatwan Sri Bima Punta Narayana Madura Suradipati, inyana Pakwan Sanghiyang Sri Ratu Dewata. "

       Hartina:

       "Sang Susuktunggal nyaéta anu ngadamel tahta Sriman Sriwacana (pikeun) Sri Baduga Maharaja, ratu penguasa di Pakuan Pajajaran anu dumuk di istana Sri Bima Punta Narayana Madura Suradipati, nyaéta istana Sanghiyang Sri Ratu Dewata."

Palangka Sriman Sriwacana mangrupikeun batu ukuran 200 x 160 x 20 cm, kanggo tempat panobatan anu bakal janten raja ti kulawarga karajaan Sunda, dina tradisi monarki Tatar Pasundan. 

Palangka Sriman Sriwacana sorangan ayeuna tiasa dipendakan di payuneun tilas Istana Surosowan di Banten. Kusabab ngagurilap, urang Banten nyebatna watu gigilang. Kecap gigilang hartosna ngagurilap atanapi hérang, hartosna sami sareng kecap Sriman.

Kecap palangka umumna ngandung hartos korsi (Sunda, pangcalikan), anu sacara kontekstual hartosna tahta pikeun karajaan. 

Dina hal ieu, tahta penobatan mangrupikeun korsi khusus anu dianggo ngan ukur dina upacara penobatan. Éta di luhur palangka yén raja (calon) raja diberkahan (diwastu) ku imam pangluhurna. Tempatna aya di kabuyutan karajaan, henteu di jero karaton. 

Numutkeun tradisi, tahta éta didamel tina batu sareng digosok kalayan bérés lemes sareng ngagurilap.

Batu Tahta sapertos kieu biasana disebat batu pangcalikan atanapi batu ranjang (upami kabeneran dilengkepan ku suku sapertos balai biasa). 

Batu pangcalikan tiasa dipendakan, contona di makam kuno caket Situ Sangiang di Desa Cibalanarik, Kacamatan Sukaraja, Tasikmalaya sareng di Karang Kamulyan, urut pusat Karajaan Galuh di Ciamis. 

Sedengkeun Batu Ranjang nganggo anu aya ukiranana tiasa dipendakan di Désa Batu Ranjang, Kacamatan Cimanuk, Pandeglang (dina plot sawah anu dihapit ku tangkal).

Ahir jaman Pajajaran taun 1579 Maséhi dicirian ku kabawana Palangka Sriman Sriwacana, korsi nalika hiji raja dinobatkeun, ti Pakuan dugi ka Surasowan di Banten ku pasukan Maulana Yusuf. 

Batu ukuran 200 x 160 x 20 cm kedah dibawa ka Banten kusabab tradisi politik dina waktos éta meryogikeunana. Mimiti ku dibawana Palangka, teu mungkin deui Pakuan janten dinobatkeun janten raja énggal. 

Kadua, ku gaduh Palangka, Maulana Yusuf ngaku janten "sah" panerus kakawasaan Pajajaran kusabab nini buyutna nyaéta putri Sri Baduga Maharaja.

Sedengkeun atribut karajaan Pajajaran sacara resmi dihaturkeun ka Karajaan Sumedang Larang ku opat Kandaga Lante.
Benjang mangrupi salah sahiji jinis kasenian Olah raga tradisional Sunda anu ngagabungkeun seni sareng seni beladiri.

Parantos dikembangkeun di Kacamatan Ujungberung, kota Bandung. Benjang parantos ngembangkeun ti akhir abad ka 19. 

Bénjang ampir mirip pertandingan gulat, ngan seni olah raga bela diri ieu dibarengan ku musik Sunda, anu penting nyumangatan dina nampilkeun kasenian Benjang.

Sababaraha gerakan Benjang sapertos Dogong (silih ngadorong), gerakan seseredan (ngadorong sareng silih ngadorong tanpa nganggo pakakas naon waé),

sareng gerakan anu mirip sareng bagong (babi liar atanapi babi) atanapi ibing (mirip sareng tanduk tarung domba).

Aturan maenna pikeun Benjang, nyaéta lamun lawan henteu tiasa ngalawan deui dina kaayaan nangkarak, maka pamaénna éléh.
Kisireum; Jambosa acuminatissima; Jambu samak , loba kapanggih hirup di sisi leuweung, sisi susukan, jeung daérah séjén anu taneuhna rada jemlék. Ieu tangkal teu asup kana tangkal anu dilindungi, sanajan henteu aya anu ngahaja dipelak ieu tutuwuhan masih loba kapanggih hirup liar.

Ciri mandiri
Tangkalna bisa jangkung nepika 34 méter, tangkalna semu beureum, coklat, atawa kulawu. Dauna buleud endog aya ogé anu lonyod, bijil dina régang perenahna pasingareup-singareup. Kembangna ngaranggeuy, bijil tina tungtung dahan panjang 3-6 cm. Kelirna bodas semu beureum, buleudanna kurang leuwih 4 mm. Buahna semu beureum nepika wungu, diaméterna kurang leuwih 10 mm, sikina ngan hiji, buleud, ukuranna 1-10 mili méter.

Sebaran jeung habitat
Tutuwuhan ieu pituin ti India, Cina beulah kidul, Indonésia nepika ka Papua nugini. Kiwari ieu tutuwuhan geus sumebar méh ka sakabéh daérah tropis.
Tumuwuh di leuweung jeung pigunungan anu palebahan 3.000 tenggoheun cai laut, ngarekahkeun ieu tangkal kujalan dipelak sikina atawa di stek dahanna.

Dicutat tina

Myrtaceae
Tutuwuhan tropis
Sitoplasma mangrupa bagian tina sél anu dibulen ku mémbran plasma. Sitoplasma diwangun ku cai, protéin, karbohidrat, lemak, mineral jeung vitamin. Sitoplasma fungsina jadi tempat neundeun bahan-bahan kimia sél anu penting keur prosés metabolisme sél, saperti énzim, ion, gula, lemak jeung protéin. Dina sél eukariotik, sitoplasma mangrupa bagian non- nuklir protoplasma . Dina sitoplasma aya sitoskeleton, rupa-rupa organél jeung vesikel, ogé aya sitosol anu mangrupa cacai keur ngambang organél anu lian. Sitosol ngeusi rohangan sél anu henteu ditempatan ku organél jeung vesikula anu jadi tempat réaksi biokimia keur mindahkeun bahan ti luar sél kana organél atawa inti sél.  Sitoplasma sifatna koloid. Ukuran partikel anu lebur nyaéta 0,001-0,1 mikron jeung miboga sipat transparan. Sitoplasma aya dina jero sél tapi di luar inti jeung organél sél.

Organél 
 Mitokondria, fungsina dina prosés oksidasi jeung mualisasi.
 Plastid, anu ngandung klorofil, fungsina dina fotosintésis.
 Vakuola fungsina keur neundeun bahan kadaharan.
 Ribosom, salaku tempat pikeun lumangsungna sintésis protéin .
 Retikulum endoplasma, tiasa dibagi jadi dua:
 Retikulum endoplasma kasar, di mana ribosom napel.
 Retikulum endoplasma lemes.
 Aparat Golgi, aktip fungsina dina sékrési sareng sintésis polisakarida.
 Lisosom, miboga peran dina prosés paéhna rupaning sél.

Fungsi 

 Mantuan mindahkeun rupa-rupa senyawa anu aya dina awak sél.
 Mantuan meresihan sésa métabolisme sél.
 Jadi area kagiatan dina sél ngaliwatan prosés anu disebut streaming sitoplasma. Ieu hal disababkeun ku ayana uyah dina sitoplasma nepi ka cacai anu aya di jerona ngahasilkeun sinyal listrik keur ngarojong kagiatan sél beuki alus. 
 Transportasi matéri génétik. Ku ayana sitoplasma matéri génétik bisa aman waktu paadu dina sél.

Rujukan 

Anatomi sél
Amandel atawa mandel ( ) mangrupa struktur normal anu kapanggih dina unggal sisi tukang tikoro . Ieu organ bagian tina sistem imun jeung bisa ngahasilkeun antibodi keur ngalawan sababaraha wanda kuman  anu nyerang kaséhatan baham.  Ukuran amandel téh leutik, sabab tempatna dina puhu tikoro belah kénca jeung katuhu lebah tungtung tukangeun rongga baham. Duanana diwangun ku jaringan anu méh sarupa jeung kelenjar getah bening anu ditutupan ku lapisan kulit anu warnana kayas.  Amandel dina baham barudak leuwih gedé tibatan anu sawawa. Beuki kolot  ukuran amandelna bakal ngaleutikan. Dina awak manusa amandel miboga liang anu gunana pikeun neundeun sél anti inféksi tina jero awak. Amandel ogé ngandung sél B, nyaéta sél getih bodas anu manpaat keur ngalawan inféksi dina awak. Dina amandel ogé aya sél T, nyaéta sél getih bodas keur ngahancurkeun sél anu katépaan ku virus jeung ngawangun imunitas dina organisme anu nyababkeun inféksi.

Radang 
Radang amandel atawa tonsillitis bisa jadi balukar tina gugus béta-hemolytic A-streptococci.  Salian ti baktéri, radang ogé bisa disababkeun ku hawa anu kakeunaan virus jeung ciduh anu nyéprét ti jalma anu kaserang gejala panyakit kawas pilek atawa batuk. 

Aya dua wanda tonsilitis, nyaéta radang parna atwa kronis. Tonsilitis anu parna miboga keluhan kasorang muriang nepi kan39 derajat Celsius, nyeri tikoro anu salila 24-48 jam kalayan dibarengan ku utah .   Ciri tonsilitis kronis nyaéta batuk jeung pilek, serak jeung sora anu teu jelas, serak balukar tina udud atawa kurang sumanget pikeun ngalakukeun kagiatan, kulem leuwih sering tibatan biasana, lemes sareng utah.  lamun aya gejala tonsillitis, anjeun tiasa ngalakukeun ieu.

 Pariksa kaayaan amandel keur informasi mimiti naha ngabareuhan atawa henteu.
 Ulah nginum cai és, haseum, lada sabab tiasa ngaatur tonsillitis.
 Jaga kasaimbangan kaséhatan ku cara ngadahar sayur atawa bungbuahanu.
 Lamun kaserang tonsil kronis, konsultasikeun ka dokter THT.

Rujukan 

Biologi
Langkap (Arenga obtusifolia) nyaéta hiji tutuwuhan anu asalna tina kulawarga (Arecaceae).  Sanajan teu pati dipikawanoh, ieu tutuwuhan loba kapanggih hirup di daérah landeuh anu deukeut ka laut.  Di sababaraha tempat, daunna remen dimangpaatkeun pikeun nyieun hateup. Langkap loba kapanggih hirup di Sumatra, Jawa, jeung kapuloan di Malaysia nya ti daérah ieu kawasna ieu tangkal asalna.

Guna jeung mangpaat 
Di Sumatra, cai sadapanna mibanda rasa leuwih amis tur seungit batan kawung dimangpaatkeun  pikeun nyieun tuak. 
Injuk jeung nyéréna dimangpaatkeunnpikeun pikeun nyieun sapu remen ogé dipaké bahan nyieun hateup, 

Kaina dijieun pakakas pikeun ninun, tumbak, sarangka bedog.  
Daun ngora anu aya di jero tangkal  (humut) bisa dijadikeun bahan sayuran, ieu tangkal buahan sapanjang taun henteu aya usumna kawas tangkal kalapa.

Dicutat tina 
 
 

Kategori :Tutuwuhan tropis 
Kategori :Tutuwuhan Indonésia 
Kategori :Arecaceae
Ki séréh; Cinnamomum parthenoxylon nyaéta hiji tutuwuhan anu asalna tina kulawarga lauraceae. 
Ieu tangkal henteu ngarandapan ngarangrangan daunna atawa héjo sapanjang taun, jangkungna bisa nepi ka. Ieu tutuwuhan loba kapanggih hirup di Asia kalér: (Bhutan, Myanmar, Cambodia, China, India, Indonesia, Laos, Malaysia, Nepal, Pilipina, Thailand, jeung Vietnam). Di Viétnam ieu tangkal jumlahna ngan saeutik malah méh deukeut ka tumpur, dina basa Inggris, Ki séréh/C. parthenoxylon disebutna Selasian wood, saffrol laurel, ogé Martaban camphor wood.  
Baheula ngaran [[Synonym (taxonomy)#Heterotypic synonym|heterotypic synonym]] Laurus porrecta (Roxb.).  Ngaran spésiés  parthenoxylon asalna tina parthenos xylon (), pihartieuna "virgin wood".  Dina basa  Spanish disebutna  alcanforero amarillo tayalian tangkal ieu dipiwanoh ku ngaran ("yellow camphor") sok disebut ogé  (mreah prew phnom).

Ciri mandiri
Kulit tangkalna/bark kulawu nepika coklat.  Daunna héjo lonyod sarta katempo hérang ukuranna 7–10 cm panjang ti tungtung ka tungtungnakeun. Kawas tutuwuhan séjén tina kulawarga Lauraceae, daun ki séréh ogé ngaluarkeun seungit anu pikaresepeun lamun digésék atawa dibebek.  Kembangna garanggeuy laleutik, buahna hideung.

Di sababaraha daérah di Indonesia, kembang ki séréh/C. parthenoxylon jadi perlambang cinta anu sajati, sappait samamanis nepi raga paturay jeung nyawa.  Di sababaraha daérah di pulo Jawa, ieu kembang ogé sok dipaké kalengkepan mangsa nadran ka kuburan pikeun diawurkeun luhureun hunyuran.

Kagunaan
Seungit anu dihasilkeun tina tangkal ki séréh dimangpaatkeun pikeun nyieun rupa-rupa seuseungitan/parfum, sarua baé jeung tangkal tina kulawarga  Cinnamomum.

Ieu tangkal bisa jadi tutuwuhan industri, dimangpaatkeun pikeun diarah  safrolena, Bahan campuran pikeun nyieun péstisida piperonyl butoxide, bahan pikeun nyieun piperonal, saraning ubar  psychoactive drug MDMA. Kualatan loba guna tur mangpaatna, ieu tangkal jadi ngondang jalma jahat pikeun nuar kaaina bari teu bébéja kanu bogana  Cardamom Mountains ogé Botum Sakor National Park di Cambodia  . 
.

Ngajaga kalumangsungan hirupna 
Dina  2004, pamaréntah Kamboja ngagolongkeun  C. parthenoxylon  bagéan tina spésiés langka anu teumeunang dituar sagawayah. Sagigireun éta, produksi, impor, jeung ekspor minyak saperti  safrol di Kamboja geus dilarang tisaprak 2007.

Dicutat tina

Lauraceae
[[Kategori:tutuwuhan tripis
Tutuwuhan Asia
Tutuwuhan industri
Ieu mangrupa daptar Bupati Ciamis ti baheula nepi ka kiwari:

Rujukan

Tumbu kaluar 

Kabupatén Ciamis
Kodon (kode genetik) mangrupa dérét nukléotida dina mRNA anu dibentuk ku kombinasi tilu nukléotida anu ngaruntuy tuluy nyandi jadi asam amino nepi ka disebut tripel (tilu runtuyan) kodon. Asam amino anu disandikeun téh contona métionin ku runtuyan nukléotida ATG (AUG dina RNA). Loba asam amino anu disandikeun ku sababaraha kodon.  Kodon cicing dina molekul mRNA.  Robahna mRNA jadi protéin dilakukeun dina ségmén énkoding anu diaping ku kodon awal (AUG) jeung kodon ahir (UAA, UAG atawa UGA).  Kodon dina molekul mRNA bisa nyandikeun asam amino dibantuan ku interprétasi kodon ku tRNA. Unggal tRNA mawa asam amino luyu jeung runtuyan tilu nukléotida (antikodon) anu aya dina simpul antikodon tRNA.  Antikodon meungkeut dirina sacara kompleméntér kana kodon dina mRNA nepi ka asam amino anu dibawa ku tRNA luyu jeung kodon anu aya dina mRNA. Pesen génétik ditranslasi kodon ku cara tRNA mawa asam amino luyu jeung antikodon anu kompleméntér ku cara kodon jeung ribosom ngadumaniskeun rupa-rua asam amino jdi runtuyan polipéptida. Satuluyna, ribosom nambahkeun asam amino anu dibawa ku tRNA kana tungtung tungtung polipéptida anu keur tumuwuh. Salila translasi, antikodon jaadi basa panglengkep anu dipasangkeun jeung kodon ngaliwatan beungkeutan hidrogén. Ku kituna, unggal kodon ngandung antikodon anu loyog kalawan molekul tRNA anu béda.

Kodon mimiti jeung kodon ahir 

 Kodon awal nyaéta kodon anu ditarjamahkeun dina waktu prosés translasi lumangsung atawa disebut ogé kodon inisiasi (AUG anu nyandian metionin). Salian ti kodon inisiasi, pikeun ngamimitian translasi dibutuhkeun ogé sékuén atawa situs anu disebut Shine-Dalgarno keur ngawanohkeun ribosom anu dibantuan ogé ku faktor inisiasi (dina bentuk tilu wanda protéin).

 Kodon akhir nyaéta salah sahiji tina tilu kodon UAG, UAA atawa UGA.  Kodon akhir disebut ogé kodon terminal anu henteu nyandikeun asam amino. Kodon akhir nyababkeun prosés tarjamahan réngsé anu tujunana keur ngaleupaskeun ribosom.

Mangpaat

Sintésis protéin 
Léngkah sintésis protéin nyaéta:

 ADN nyitak ARNd dina prosés transkripsi anu lumangsung dina jero inti.
 ARNd kaluar tina inti tuluy ngagabung jeung ribosom dina sitoplasma.
 Datang ARNt mawa asam amino anu luyu jeung kodon.
 Ayana patali unggal asam amino nepi ka jadi protéin.

Kodeu genetik mawa informasi ngeunaan runtuyan asam amino anu dibutuhkeun ku protéin. Ieu informasi dibawa ku gén anu tangtu. Papasingan informasi anu nyangkaruk dina kode génétik téh nyaéta dina bentuk panyandian sekuen nukléotida dina DNA atawa RNA keur nangtukeun sekuen asam amino dina waktu prosés sintésis protéin lumangsung. Basa nitrogén nangtukeun informasi dina kode genétik dina rantuyan DNA anu bakal nangtukeun informasi asam amino.

Rujukan 

Biologi
Génétika
Nukléoprotéin nyaéta protéin anu strukturna patali jeung asam nukléat kalawan ngandung DNA sareng RNA di jerona. Wanda nukléoprotéin nyaéta ribosom, nukleosom, jeung protéin nukleokapsid anu asalna tina virus.

Conto

Déoksiribonukléoprotéin 

Deoksiribanuknukléoprotéin (DNP) mangrupa kompléks DNA jeung protéin. Conto prototipikalna nyaéta nukléosom jeung kompléks DNA anu mulen dalapan protéin histon dina jero sél eukariotik keur ngabentuk kromatin . Protamine bisa ngaganti histon waktu prosés spérmatogenesis lumangsung.

Ribonukléoprotéin 
Ribonukléoprotéins (RNP) mangrupa kompléks RNA jeung protéin. Énzim telomerase, RNase P, hnRNP, RNP nuklir (snRNPs) jeung ribosom kaasup kana papasingan ribonukléoprotéin. Ribosom dibentuk ku hiji molekul tina 50 protéin ribosom atawa leuwih kalayan dibarengan ku tilu wanda molekul RNA dina prokariota atawa opat wanda molekul dina eukariota .

Sababaraha wanda virus ukur miboga ribonukléoprotéin basajan, hiji molekul RNA, jeung sababaraha molekul protéin anu saru. Virus séjénna miboga ribonukléoprotéin atawa déoksibonukléoprotéin kalawan nyangkaruk protéin anu béda jeung euyeub ku molekul asam ribonukléar.

Fungsi 
Dina sél eukariotik, DNA diadumaniskeun jeung massa protéin histon anu sarua dina kompléks nukléoprotéin anu disebut kromatin .  Déoksibonukléoprotéin dina ieu kompléks babarengan nyieun kompléks multiprotéin jeung DNA keur ngabentuk struktur anu melengkung. Déoksiribonukléoprotéin kalibet dina régulasi réplika DNA jeung transkripsi. Ribonukléoprotéin bisa jadi panyalindungan. Dina sél, mRNA salaku molekul bébas moal kapanggih. RNA sok dipatalikeun jeung ribonukléoprotéin salaku kompléks ribonukléoprotéin. 

Kalayan cara anu sarua, génom RNA virus jeung runtuyan négatip moal kapanggih salaku molekul RNA bébas. Ribonukléoprotéin bakal ngajaga génom tina RNase. Nukléoprotéin mindeng jadi antigén utama keur virus sabab miboga détérminan antigén spésifik.

Struktur 
Ngaliwatan metodeu kristalografi, spésifikasi struktur ruang jeung fungsi biologis nukléoproteén bisa dipikaharti.   Loba struktur nukléoprotéin virus anu geus kapanggih, kayaning struktur virus flu  rabies,  Ebola, Bunyamwera,  Schmallenberg,  Hazara,  muriang Kongo,  jeunf Lassa. Téhnik anu penting keur nyarungsum struktur nukléoprotéin téh nyaéta difraksi sinar-x, résonansi magnét nuklir, jeung mikroskop cryo-éléktron.

Rujukan 

Biologi
Ki kacang; wuwusu  ; Strombosia javanica Blume nyaéta hiji tutuwuhan anu asalna tina kulawarga Olacaceae.

Ciri mandiri
Tangkalna lempeng ajeg kaluhur, jangkungna bisa nepika 33 méter malahan aya anu nepika 40 méter kalawan buleudan tangkalna 82-100 céntimeter. Daunna salambar bijil sapasang kénca katuhu, urat daunna katembong ngajarendul di handapeun daun. Daun palebah luhur  herang henteu buluan. Kembangna leutik, biseksual, ukuranna leutik  kurang leuwih 8 mm kelirna bodas-konéng, bijil tina sela-sela cupat daun jeung dahan (palebah kélék daun). Buahna panjang 18 mm , kelirna héjo mibanda siki.

Ékologi Jeung Sebaran 
Loba kapanggih hirup di leuweung anu perenahna 600 m tonggoheun beungeut  cai laut (taltitude). Remen katempo hirup di lamping pasir atawa  tonggong pasir,  sakapeung ogé hirup di dadatar anu negrak. Bisa hirup kalawan subur dina taneuh anu mibanda keusik, sanaja bisa hirup ogé dina taneuh tela. Dileuweung sekunder, ilaharna jarang kapanggih hirup kajaba hiji atawa dua tangkal éta ogé sesa anu henteu diruksak.
Ki kacang lobana kapanggih hirup di leuweung hujan anu tara kahalodoan, perenahna henteu pati luhur atawa landeuh ti 800 méter.
Ieu tangkal loba kapanggih hirup di wewengkon Thailand, Semenanjung Malaysia, Sumatra, Jawa, Borneo (throughout the island).

Kagunaan
Sanajan teu pati kuat, kaina bisa dimangpaatkeun pikeun bahan wangunan jeung suluh. Daun ngorana ogé bisa dimangpaatkeun pikeun sayur. (mibanda rasa kawas  'kacang')

Ngaran séjén
Ki kacang mibanda ngaran daérah masing-masing, kayaning :
Bornéo: ‘’Kacang’’, ‘’Kayu kacang’’, ‘’Mahalatta’’, Mangkudur, Tungang, Entelung (Sumatra ).
Di nagara sejenna Ki kacang disebutna : Banatha (Myanmar ); Belian landak (Malaysia ); Dedali badak (Malaysia); Bayan (Malaysia); Belian landak (Sarawak); Petaling gajah (Malaysia); Kamap (Malaysia).

Dicutat tina 
 
 
Kategori :Tutuwuhan tropis
Kategori :Olacaceae
Silium (loba disebut silia) nyaéta organél sél anu miboga fungsi salaku alat gerak  sababaraha sél anu diaméterna kurang leuwih 0,25 μm jeung panjangna 2 nepi ka 20 μm.  Bentuk silia téh manjang jeung dibulen ku hiji mémbran sél anu lincah. Jumlah silia dina unggal sél aya kana 200 siki.  Silia béda jeung flagéla (loba disebut flagelum ) anu diaméterna leuwih panjang kira-kira kana 10 nepi ka 200 μm.   Lian ti éta, jumlah flagéla biasana kawatesanan, ukur hiji atawa sababaraha hiji wungkul dina unggal sél.  Loba organisme eukariotik unisélular bisa gerak dina cai kalayan peran ti silia jeung flagéla.  Bentuk silia téh menjul semu ipis anu fungsina keur mindahkeun leuleugeut anu bisa meungkeut kokotor laleutik sangkan kaluar tina bayah jeung mindahkeun zigot di sapanjang tuba utérina. 

Pinding silia miboga cincin luar kalayan jumlah doublét salapan mikrotubula (ukur hiji tubula asésori anu napel) jeung 2 fibril panengah anu kontruksina sarua jeung mikrotubula. Unggal doublét dihubungkeun ku protéin anu ngandung néksin. Dina sub-doublet aya sapasang molekul protéin anu disebut dinein . Dinein miboga gugus salaku  ATPase (Adenosine Tri Phospat) keur ngarojong prosés hidrolisis ATP. 

Dina lumangsungna sistem panganmbeu, silia miboga reséptor sénsorik anu disebut protéin. Ieu variasi dina runtuyan asam amino ngabalukarkeun reséptor sénsitif kana sagala rupa bau. Unggal neuron sénsorik miboga hiji reséptor husus dina silia keur  nyungsi bau anu tangtu. Waktu bau patali jeung reséptor keur nyungsi éta bau, neuron sénsorik bakal kaiket jeung reséptor anu karangsang. Indra pangambeu téh mangrupa hiji-hijina informasi indrawi anu dikirim langsung ka korteks serebrum, ari sénsasi anu séjén mah ngaliwatan thalamus.  Sajaba ti éta, keur meresihan  rasa bau mah aya mémbran mukosa nu nyieuhkeun saliter leuleugeut dina unggal poéna ditambah jutaan silia anu napel babarengan. Silia tuluy tumuluy mindahkeun mukosa anu fungsina meresihan mukus 12-15 per detik jeung nyurung lendir kana tikoro . Ieu hal miboga udagan keur nahan polusi anu bakal asup kana awak manusa.

Pola gerak 
Pola gerak silia téh gancang jeung dadak dumadakan kalayan tujulna ka arah anu tangtu (stroke aktif ). Cara gerakna tungtung silia napel kana lapisan mukoid, tuluy silia gerak lalaunan nepi ka tungtung lapisan anu tadi geus kaliwatan ( recovery stroke). Babandingan durasi gerak anu dilakukeun ku silia kurang leuwih kana 1: 3. Dumasar kana ieu katerangan, gerakan silia bakal sarua jeung ngayunna leungeun waktu keur ngojay. Silia henteu ngalakukeun gerakan sakaligus, tapi gerakan ngaruntuy saperti éfék domino (metachronical  waves) anu tujulna ngan ka saarah wungkul. Ieu hal ngabalukarkeun pola gerak silia boga hiji frékuénsi kedut (ciliary beat frequency)1000 geteran per menit. Gerakan silia téh bisa jadi balukar ayana mikrotubulus anu silih gésér anu sumber énergina ATP anu asalna tina mitokondria . ATP asalna tina karuksakan ADP ku ATPase. ATP aya dina leungeun dinein anu ngahubungkeun mikrotubulus jeung pasanganna. Sawatara ti éta, pasangan tadi téh dipatalikeun kana bahan élastis anu ceuk sangkaan mah disebut nexine.

Rujukan 

Biologi sél
Biologi
Téknofobia asalna tina gabungan dua kecap nyaéta tekne jeung phobos. Kecap tekne asalna tina basa Yunani anu miboga harti téhnologi. Sedengkeun phobos miboga harti rasa kasieun. Jadi, téknofobia téh hartina rasa kasieun ku mekarna téhnologi dina kahirupan sapopoé. Téknofobia mimiti mulai karasa nalika révolusi industri. Harita loba manusa anu sieun leungiteun pakasabanana nalika téhnologi anyar mulai aya. Pangaruhna loba pagawé anu anarkis ku cara ngancurkeun mesin jeung téhnologi anu aya di tempat pagawéanana. Di ieu jaman, tanaga manusa jeung sasatoan geus kaganti ku ayana mesin. Salah sahiji produk nyatana nyaéta kaciptana mesin uap di abad ka-18. Sanajan miboga dampak positif pikeun ékonomi hiji nagara, tapi loba pagawé anu leungiteun pakasabanana.

Kasang Tukang 
Loba pisan pamadegan ngeunaan kasang tukang ayana téknofobia. Salah sahiji pamadegan ngeunaan kasang tukang téknofobia nyaéta  Perang Dunya kadua. Balukarna tina éta perang, ruksakna lingkungan jeung tumuwuhna konflik lantaran mekarna téhnologi. 

Pamadegan séjén nyebutkeun yén téknofobia aya lantaran bédana éntragan. Misalna, jalma anu tos sepuh yuswana rék diwanohkeun kana téhnologi, dirina ngarasa yén éta téh teu cocog jeung dirina. Ku kituna, éntragan anu geus kolot mindeng ngarasa nyeuri haté nalika kudu maksakeun maké téhnologi dina pakasaban jeung kahirupan sapopoéna. 

Aya sababaraha pakasaban anu ngarasa hariwang ku ayana téhnologi pikeun kahirupan sapopoé. Pakasaban éta téh di antarana:  

 Pustakawan, ngarasa hariwang nalika téhnologi ngamimitian asup ka dunya pustaka. Lantaran, masarakat leuwih resep néangan sakabéh hal dina internét, dibandingkeun datang langsung ka pabukon. Buku anu biasana dicitak, ayeuna geus bisa dibaca ngaliwatan komputer jeung handphone.
 Pagawé anu diganti ku robot, di sababaraha tempat pagawéan kawas bank, réstoran, jeung hotél kiwari geus mulai digantikeun kalungguhanana ku robot. Hal ieu méré dampak anu goréng ka pagawé. Ieu hal ngalantarankeun, pagawé leungiteun pakasabanana. Salah sahiji nagara nu geus ngalarapkeun ieu téhnologi nyaéta Jepang. Buktina, salah sahiji bank panggedéna di Jepang geus ngarencanakeun rék mangkas sakabéh pagawé pikeun sapuluh taun ka hareup.

Daftar Référénsi 

Téhnologi
Panyakit
Guillermo Lasso Mendoza, lahir 16 November 1955 di Guayaquil, parantos janten Présidén Républik Ékuador ti 24 Méi 2021. 
Présidén Ékuador
Ki calung; ajang kelicung ; (Diospyros maorophylla BL) nyaéta hiji tutuwuhan anu asalna tina kulawarga ebenaceae. 
Ki calung kagolongkeun kana tangkal anu gedé, sarta kaina kuat, lemes, kelirna beureum sarta kuat ku rinyuh. Loyog pisan dipaké pikeun bahan bangunan, kontruksi, parabot, jeung sajabana.

Habitat 
Ki calung loba kapanggih hirup di sisi susukan, dina taneuh lémpar anu henteu kakeueum cai.  Tutuwuhan ieu bisa hirup dina taneuh tela, taneuh aya keusikkan ogé dina taneuh anu taringgul ku batu . Ieu tutuwuhan kapanggih hirup ampir di sakuliah kapuloan di Indonésia ti mimiti Sumatera , Jawa , Kalimantan , Sulawesi nepi ka Papua . Ieu tutuwuhan hirup dina taneuh anu perenahna 5 nepika 800 méter tonggoheun beungeut cai laut, Tutuwuhan ieu jadi identitas provinsi NTB.

Ciri mandiri
Kagolongkeun tangkal gedé, jangkungna bisa nepi ka 46 méter kalayan diaméter tangkal nepika  60 centi méter . Kulit tangkalna beureum semu coklat, kaina bodas nyacas/bersih. Dahanna barijil timimiti palebah 9 nepika 30 méter, dina dahan sakapeung kaluar akar gantung panjangna bisa nepika  satengah méter.

Daun tunggal (dina sacupat ngan aya salambar daun), ukuranna  7 – 35 cm X 3,5 –19 cm. Kelirna héjo sarta palebah handapna baruluan, tulang daun katempo kawas cucuk lauk. 

Kembangna bodas tur kaangseu seungit, kembangan dina bulan April nepika Okto er. Buahna buleud semu lonyod, kelirna beureum gedéna 5-6,5 X 5-7,5 cm.

Guna jeung mangpaat 
Ki calung salaku  flora identitas Indonésia ti Nusa Tenggara Barat, kungsi jadi gambar anu ditempatkeun dina  perangko  di Indonesia. Kaina bisa dimangpaatekun pikeun rupa-rupa parabot Rumah Tangga kayaning: korsi, lomari, dipan, méja, patung, jeung sajabana. Kaina mibanda kualitas anu hadé, kuat, pola jeung kelir dina kaina matak pikaresepeun.

Dicutat tina

Kategori :Ebenaceae 
Kategori :Tutuwuhan tropis 
Kategori :Tutuwuhan industri
Ékonomi makro nyaéta élmu anu maluruh ngeunaan ékonomi sagemblengna. Ékonomi makro digunakeun keur nganalisis jeung ngararancang udagan-udagan kawijakan anu aya patalina jeung kagiatan ékonomi, inflasi, sumber daya manusa, jeung kasaimbangab neraca pembayaran.

Udagan 
Ékonomi makro miboga sababaraha udagan keur hiji nagara. Udagan-udagan éta téh miboga maksud pikeun ngaréngsékeun pasualan-pasualan anu aya di hiji nagara. Ieu di handap mangrupa udagan tina ékonomi makro nyaéta:

 Muka lawang pakasaban, pasualan ngeunaan sumber daya manusa boga pangaruh  pikeun ngaronjatkeun kaayaan ékonomi di hiji nagara. Ku kituna, kawijakan ngeunaan ékonomi makro kudu bisa muka lawang pakasaban keur jalma réa, sangkan euweuh deui jalma anu nganggur.
 Nagara kudu bisa ngahasilkeun produk sacara mandiri, ku kituna kawijakan ékonomi makro kudu bisa muka lawang invéstasi sangkan mingkin loba jalma anu mantuan méré modal keur prosés produksi. Mingkin loba anu invéstasi, produk anu dihasilkeun ogé mingkin loba, bati anu dimeunangkeun ku nagara ogé mingkin gedé.
 Kaayaan ékonomi anu stabil, ékonomi makro miboga udagan sangkan harga barang jeung lawang pakasaban saimbang.
 Neraca pembayaran kudu saimbang.

Ambahan 
Aya tilu papasingan ambahn dina ékonomi makro. 

 Nangtukeun kagiatan ékonomi di hiji nagara. Ékonomi makro kudu bisa nganalisis jumlah produk jeung jasa anu dihasilkeun di hiji nagara. Aya sababaraha jenis ambahan pengeluaran dina ékonomi makro, di antarana: a) pengeluaran konsumsi rumah tangga; b) pengeluaran pamaréntah; c) pengeluaran invéstasi; jeung d) ékspor jeung impor.
 Kawijakan pamaréntah, anu ngawengku kawijakan monétér jeung fiskal.
 Pengeluaran agregat, mangrupa hal anu kudu disaimbangkeun ku hiji nagara, hususna ulah nepi ka inflasi sarta kudu nyiptakeun lawang pakasaban anu loba pikeun masarakat di hiji nagara. Lamun pengeluaran agregat teu stabil, miboga arti yén kaayaan ékonomi di nagara éta keur teu stabil.

Kawijakan 
Ékonomi makro medar ngeunaan lawang pakasaban, jeung hal-hal ngeunaan inflasi jeung defiasi. Ékonomi makro miboga sababaraha kawijakan di antarana:

 Kawijakan fiskal, mangrupa kawijakan anu ngatur kaluar-asupna beubeutian di hiji nagara. Hasilna bisa tina pajeg, dengda, gratifikasi, jeung hal séjénna. Beuti anu ka luar biasana dibalukarkeun ku kagiatan impor barang ti luar nagri pikeun nyumponan pangabutuh masarakat di hiji nagara.
 Kawijakan monétér, mangrupa kawijakan anu miboga fungsi pikeun ngukur sabaraha loba dana anu dikaluarkeun ku bank sentral anu aya di Indonésia pikeun masarakat. Tina ieu kawijakan bakal dipaluruh naha nagara téh inflasi atawa defiasi.  
 Kawijajakan segi penawaran, miboga fungsi pikeun nyaimbangkeun neraca keuangan pikeun hiji nagara.

Pasualan 
Pasualan-pasualan anu aya dina ékonomi makro di antarana:

 Masarakat anu teu boga pakasaban. Ieu hal dilantarankeun minat jasa jeung barang nurun. Lian ti éta loba masarakat anu mindeng pundah-pindah pakasaban.
 Inflasi, mangrupa kaayaan harga-harga naék teu luyu jeung kaayaan ékonomi di hiji nagara.
 Neraca pembayaran teu saimbang.

Daftar Référénsi 

Ékonomi
Teurab mangrupa hiji aktipitas pikeun sékrési atawa miceun gas tina saluran pencernaan luhur (tikoro jeung lambung) nu biasana dilakukeun ku sato jeung jelema ngaliwatan sungut. Teurab biasana sorana kadéngé.

Rujukan

Tumbu kaluar
Ékonomi mikro mangrupa kagiatan pikeun maluruh sikep konsumén jeung perusahaan. Kagiatan dina ékonomi mikro di antarana nangtukeun harga barang di pasar jeung kuantitas faktor input. Ieu hal miboga pangaruh waktu nangtukeun harga antara padagang jeung nu meuli, jumlah paménta barang, jeung jasa.

Ahli 
Ahli anu maluruh ngeunaan ékonomi mikro, di antarana:

 Adam Smith, anu nyebutkeun yén ékonomi mikro maluruh ngeunaan palaku ékonomi dina nyieun kaputusan.
 David Ricardo, nyebutkeun yén ékonomi mikro maluruh palaku ékonomi anu kudu miboga informasi ngeunaan asal-usul hiji pasar.
Marshal jeung Piqou, nyebutkeun yén para palaku ékonomi kudu adaptasi jeung dunya pasar.
N.G. Mankiw, medar ngeunaan kalungguhan palaku ékonomi.
Sadono Sukirno, medar ngeunaan sikep palaku ékonomi

Bagian 
Aya tilu bagian anu kudu dilarapkeun dina kagiatan bisnis dumasar tiori ékonomi mikro, nyaéta:

 Interaksi dina pasar barang. Padagang jeung nu meuli biasana nyieun kesepakatan harga dina interaksi pasar barang. Ékonomi mikro miboga pangaruh pikeun nyieun kawijakan nangtukeun harga produk dina perusahaan.
 Kabiasaan anu dagang jeung nu meuli. Ékonomi mikro miboga kalungguhan pikeun maluruh sikep produsén jeung konsumén. Udagan konsumén dina kagiatan ékonomi kudu nyumponan pangabutuh anu luyu jeung kamampuhna. Sedengkeun, udagan produsén kudu mampuh ngahasilkeun bati sagedé-gedéna.
 Sikep produsén jeung konsumén silih dipangaruhan ku sababaraha faktor  di antarana sumber daya manusa, sumber daya alam, modal, jeung sistim kawirausahaan.

Tiori 
Tiori ngeunaan ékonomi mikro di antarana:

 Tiori harga, miboga tujuan pikeun nganalisis interaksi antara padagang jeung anu meuli. Analisis anu dibutuhkeunnya nyaéta: a) proses ngawangun harga; b) faktor-faktor anu mangaruhan minat; c) wangun pasar; d) konsép elastisitas permintaan jeung penawaran.
 Tiori produksi, mangrupa konsép pikeun nganalisis biaya jeung tingkat produksi.
 Tiori distribusi, medar ngeunaan kumaha para pagawé diburuhan.

Kalungguhan 
Ékonomi mikro miboga sababaraha kalungguhan dina bisnis, di antarana:

 Nyieun kawijakan. Ékonomi mikro mangrupa pondasi pikeun nyieun kawijakan keur ngatur harga jeung bati. Kawijakan anu dijieun bisa ngajadikeun perusahaan jadi stratégis jeung inovatif.
 Nyusun prédiksi. Kalungguhan ékonomi mikro dina bisnis bisa nyieun prédiksi ngeunaan hal naon waé anu jadi minat di pasar.
 Maham sikep konsumén. Ékonomi mikro kudu bisa mikanyaho kahayang jeung pangabutuh konsumén.
 Ngaronjatkeun produktivitas perusahaan. Ieu hal bisa kahontal lamun dirojong ku sababaraha aspék, kawas sumber daya manusa, jeung produk anu hadé.

Daftar Référénsi 

Ékonomi